Č. m. :  3945/1991

UZNESENIE
VLÁDY SLOVENSKEJ REPUBLIKY

zo 7. januára 1992 číslo 3

k návrhu zákona Slovenskej národnej rady o štátnej správe ochrany ovzdušia

Vláda

A. schvaľuje

návrh zákona Slovenskej národnej rady o štátnej správe ochrany ovzdušia podľa stanoviska Úradu vlády Slovenskej republiky s výnimkou bodu 5 a 6 písm. a/ a pripomienok prijatých na rokovaní vlády;

B. poveruje

1. predsedu vlády

a/ predložiť vládny návrh zákona Slovenskej národnej rady o štátnej správe ochrany ovzdušia Slovenskej národnej rade na ďalšie ústavné prerokovanie,

b/ požiadať Predsedníctvo Slovenskej národnej rady

ba/ o vyslovenie súhlasu s upustením od prerokovania zásad tohto zákona,

bb/ aby navrhlo Slovenskej národnej rade výnimočne prerokovať návrh zákona pred uplynutím 60 dní od času, kedy bol rozoslaný poslancom.

2. ministra predsedu Slovenskej komisie pre životné prostredie

odôvodniť vládny návrh zákona v orgánoch Slovenskej národnej rady;

C. ukladá

ministrovi predsedovi Slovenskej komisie pre životné prostredie

riešiť finančné nároky, vyplývajúce z uplatnenia tohto zákona v rámci schválenej rozpočtovej kapitoly Slovenskej komisie pre životné prostredie.

Vykonajú:
predseda vlády,
minister predseda Slovenskej komisie pre životné prostredie

Na vedomie:
predseda Slovenskej národnej rady